smcproject/ml-wiki-sentences huggingface dataset:
മോവിന്റെ കാഠിന്യ മാപകത്തിലെ ധാതുക്കളുമായി കാഠിന്യം നിർണയിക്കേണ്ട ധാതുവിനെ അമർത്തി ഉരസി താരതമ്യം ചെയ്താണ് പൊതുവേ ധാതുക്കളുടെ കാഠിന്യം നിർണയിക്കുന്നത്.
മോവിന്റെ കാഠിന്യ മാപകം ഇപ്രകാരമാണ്; ടാൽക്ക്-1, ജിപ്സം-2, കാൽസൈറ്റ്-3, ഫ്ലൂറൈറ്റ്-4, അപ്പറൈറ്റ്-5, ഒർതോക്ലേസ്-6, ക്വാർട്ട്സ്-7, ടോപാസ്-8, കൊറണ്ടം-9, ഡയമണ്ട്-10.
ഉപസ്ഥിത മേഖലകളിൽനിന്ന് ധാതുക്കളെ ശേഖരിക്കുന്നവർ നഖം, (കാഠിന്യം-2.5), കത്തി (കാഠിന്യം 5.5) എന്നിവ ഉപയോഗിച്ച് ധാതുപ്രതലങ്ങളിൽ പോറൽ ഏല്പിച്ചും അവയുടെ കാഠിന്യം നിർണയിക്കാറുണ്ട്.
കാഠിന്യം വളരെ കുറഞ്ഞ ധാതുക്കൾ പൊതുവേ വഴുവഴുപ്പ് പ്രദർശിപ്പിക്കുമ്പോൾ 2-ൽ കൂടുതൽ കാഠിന്യമുള്ള ധാതുക്കളെ നഖംകൊണ്ട് പോറൽ ഏല്പിക്കാൻ കഴിയുന്നു.
വിഭംഗം
വിദളനദിശ (Cleavage direction) വേറിട്ട് പൊട്ടാനുള്ള ധാതുവിന്റെ സ്വഭാവമാണ് വിഭംഗം.
വിഭംഗ പ്രതല സ്വഭാവത്തെ അടിസ്ഥാനമാക്കി വിഭംഗത്തെ ശംഖാഭം (ഉദാ. സ്ഫടികം, ക്വാർട്ട്സ്) തന്തുമയം (fibrous), ശകലീഭവം (splintery), ക്രമരഹിതം എന്നിങ്ങനെ വിഭജിക്കുന്നു.
വിദളനം
ധാതുക്കളെ തിരിച്ചറിയാൻ സഹായിക്കുന്ന മറ്റൊരു പ്രധാന ഭൗതിക ഗുണമാണ് അതിന്റെ വിദളനം.
അറ്റോമിക പ്രതലത്തിന് (atomic planes) സമാന്തരമായി പിളരുവാനുള്ള ചില ധാതുക്കളുടെ പ്രവണതയാണിത്.
വിദളനം മിക്കപ്പോഴും നിയതമോ സാധ്യമായ ക്രിസ്റ്റൽ മുഖങ്ങൾക്ക് സമാന്തരമോ ആയിരിക്കും.
ധാതുക്കളുടെ പിളരാനുള്ള കഴിവും അതിന്റെ ദിശയുമാണ് വിദളനത്തെ നിർവചിക്കുന്ന പ്രധാന ഘടകങ്ങൾ.
(ഉദാ. ആധാര വിദളനം-ആധാര പ്രതലത്തിന് സമാന്തരമായ വിഭജനം).
ആപേഷിക ഘനത്വം, അപവർത്തനാങ്കം, സംദീപ്തി, ക്രിസ്റ്റൽ രൂപം, രാസസ്വഭാവങ്ങൾ തുടങ്ങിയവയും ധാതുക്കളെ തിരിച്ചറിയാൻ സഹായിക്കുന്നു.
ധാതുവിന്റെ രാസസംഘടനവും ക്രിസ്റ്റൽ ഘടനയുമാണ് അതിന്റെ ആപേക്ഷിക ഘനത്വത്തെ നിർണയിക്കുന്ന പ്രധാന ഘടകങ്ങൾ.
ധാതുക്കളിൽ അടങ്ങിയിരിക്കുന്ന മൂലകങ്ങളുടെ ഭാരവ്യത്യാസത്തിനനുസൃതമായി അവയുടെ ആപേക്ഷിക ഘനത്വം വ്യത്യാസപ്പെടുന്നു.
ടി.കെ. അലക്സ് ഇംഗ്ലീഷ് വിലാസം https://ml.wikipedia.org/wiki/T.
_Alex
ഒരു ഇന്ത്യൻ ബഹിരാകാശ ശാസ്ത്രജ്ഞനാണ് തെക്കേതിൽ കൊച്ചാണ്ടി അലക്സ് .
ഇന്ത്യൻ സ്പേസ് റിസർച്ച് ഓർഗനൈസേഷന്റെ (ISRO) ISRO സാറ്റലൈറ്റ് സെന്റർ (ISAC) ഡയറക്ടറും (2008 – 2012) സ്പേസ് കമ്മീഷൻ അംഗവുമായിരുന്നു അദ്ദേഹം.
ഇലക്‌ട്രോ ഒപ്റ്റിക് സിസ്റ്റത്തിലും ഉപഗ്രഹ സാങ്കേതികവിദ്യയിലും വൈദഗ്ദ്ധ്യം നേടിയിട്ടുള്ള അദ്ദേഹം ആദ്യത്തെ ഇന്ത്യൻ ഉപഗ്രഹമായ ആര്യഭട്ടയിൽ തുടങ്ങി എല്ലാ ഇന്ത്യൻ ഉപഗ്രഹങ്ങളിലെയും സെൻസർ സംവിധാനങ്ങളുടെ ചുമതല നിർവ്വഹിച്ചിട്ടുണ്ട്.
അദ്ദേഹത്തിന്റെ നേതൃത്വത്തിൽ 1993-ൽ ലബോറട്ടറി ഫോർ ഇലക്ട്രോ ഒപ്റ്റിക്‌സ് സിസ്റ്റംസ് (LEOS) സ്ഥാപിതമായി, തുടക്കം മുതൽ 2008 വരെ അദ്ദേഹം അതിന്റെ ഡയറക്ടറായിരുന്നു.
2007 ലെ പത്മശ്രീയും 1976 ലെ ഐഎസ്ആർഒയുടെഡിസ്റ്റിങ്ഗ്യൂഷ്ട് അച്ചീവ്മെന്റ് അവാർഡും ലഭിച്ചിട്ടുണ്ട്.
2011-ൽ അദ്ദേഹത്തെ "ഡോ. വിക്രം സാരാഭായ് ഡിസറ്റിങ്ഗ്യൂഷ്ട് പ്രൊഫസർഷിപ്പ്" നൽകി ആദരിച്ചു.
കേരളത്തിൽ നിന്നുള്ള അലക്‌സിന്റെ പ്രാഥമിക വിദ്യാഭ്യാസം പത്തനംതിട്ട അഴൂർ എസ്ആർവിഎൽപി സ്‌കൂളിലും ഹൈസ്‌കൂൾ പഠനം കാതോലിക്കേറ്റ് ഹൈസ്‌കൂളിലുമായിരുന്നു.
തുടർന്ന് പത്തനംതിട്ട കാതോലിക്കേറ്റ് കോളേജിൽ നിന്ന് പ്രീ-യൂണിവേഴ്സിറ്റി കോഴ്‌സ് പൂർത്തിയാക്കി.
1964 മുതൽ 1969 വരെ കൊല്ലം ടികെഎം കോളേജ് ഓഫ് എഞ്ചിനീയറിങ്ങിൽ പഠിച്ചു.
തുടർന്ന് കേരള സർവകലാശാലയിൽ നിന്ന് ഇലക്ട്രിക്കൽ എഞ്ചിനീയറിംഗിൽ ബിരുദവും (സ്വർണ്ണമെഡൽ ജേതാവ്), ഐഐടി മദ്രാസിൽ നിന്ന് ബിരുദാനന്തര ബിരുദവും ഐഐഎസ്‌സി ബാംഗ്ലൂരിൽ നിന്ന് എയ്‌റോസ്‌പേസ് എഞ്ചിനീയറിംഗിൽ ഡോക്ടറേറ്റും നേടി.
ഐഎസ്ആർഒ/ഇന്ത്യയ്ക്കുള്ള സംഭാവനകൾ
ബാംഗ്ലൂരിൽ ഇലക്‌ട്രോ ഒപ്‌റ്റിക്‌സ് സിസ്റ്റങ്ങൾക്കായുള്ള ലബോറട്ടറി സ്ഥാപിച്ചുകൊണ്ട് അലക്‌സ് ഇന്ത്യൻ ബഹിരാകാശ ഗവേഷണ സ്ഥാപനത്തിന് (ISRO) സംഭാവന നൽകിയിട്ടുണ്ട്.
1984 ഏപ്രിൽ 3-ന് വിക്ഷേപിച്ച, ആദ്യത്തെ ഇന്ത്യൻ ബഹിരാകാശയാത്രികനായ സ്ക്വാഡ്രൺ ലീഡർ രാകേഷ് ശർമ്മ, സോയൂസ് T-11 എന്ന ബഹിരാകാശ വാഹനത്തിൽ പറന്ന ഇന്തോ-സോവിയറ്റ് ദൗത്യത്തിലെ വിദൂര സംവേദന പരീക്ഷണത്തിന്റെ പ്രോജക്ട് ഡയറക്ടറായിരുന്നു അലക്സ്.
2008-ലെ ആദ്യത്തെ ഇന്ത്യൻ ചാന്ദ്രദൗത്യമായ ചന്ദ്രയാൻ-1- ലേക്ക് അദ്ദേഹം സംഭാവന നൽകി.
ഗ്രഹാന്തര ദൗത്യമായ മാർസ് ഓർബിറ്റർ മിഷൻ, മംഗൾയാൻ എന്നിവയ്ക്കും അദ്ദേഹം മാർഗനിർദേശം നൽകിയിട്ടുണ്ട്.
2008 ജൂൺ മുതൽ 2012 ജൂൺ വരെ യു ആർ റാവു സാറ്റലൈറ്റ് സെന്ററിന്റെ (URSC) ഡയറക്ടറായിരുന്നു അലക്സ്.
യുആർഎസ്‌സിയിൽ, രോഹിണി ആർഎസ്-ഡി2 ഉപഗ്രഹത്തിലെ സ്മാർട്ട് ക്യാമറ വികസിപ്പിക്കുന്നതിലും ഇന്ത്യ-സോവിയറ്റ് സംയുക്ത മനുഷ്യ ബഹിരാകാശ യാത്രയിലും ഇന്ത്യൻ റിമോട്ട് സെൻസിംഗ് ഉപഗ്രഹങ്ങളിലും നടത്തിയ റിമോട്ട് സെൻസിംഗ് പരീക്ഷണത്തിലും അദ്ദേഹം ഗണ്യമായ സംഭാവന നൽകി.
അലക്‌സിന്റെ നേതൃത്വത്തിൽ, 1993-ൽ ഐഎസ്ആർഒയുടെ ലബോറട്ടറി ഫോർ ഇലക്‌ട്രോ ഒപ്റ്റിക്‌സ് സിസ്റ്റംസ് (എൽഇഒഎസ്) ബാംഗ്ലൂരിൽ സ്ഥാപിതമായി, തുടക്കം മുതൽ 2008 വരെ അദ്ദേഹം അതിന്റെ ഡയറക്ടറായിരുന്നു.
എൽഇഒഎസ്ൽ ഡയറക്ടറായിരിക്കെ, ഇന്ത്യൻ ഉപഗ്രഹങ്ങൾക്കായി ഇലക്‌ട്രോ ഒപ്‌റ്റിക് സെൻസറുകളും ഇന്ത്യൻ റിമോട്ട് സെൻസിംഗ് ഉപഗ്രഹങ്ങൾക്കായി ഉയർന്ന റെസല്യൂഷൻ ക്യാമറ ഒപ്‌റ്റിക്‌സും വികസിപ്പിക്കുന്നതിന്റെ ഉത്തരവാദിത്തം അദ്ദേഹത്തിനായിരുന്നു.
കേന്ദ്ര ബഹിരാകാശ വകുപ്പിന്റെ നയം രൂപീകരിക്കുന്ന ബഹിരാകാശ കമ്മീഷൻ അംഗമായും അദ്ദേഹം സേവനമനുഷ്ഠിച്ചിട്ടുണ്ട്.
2007-ൽ പത്മശ്രീയും 1976-ൽ ഐഎസ്ആർഒ യുടെ വിശിഷ്ട നേട്ടത്തിനുള്ള പുരസ്‌കാരമായ ഡിസ്റ്റിങ്ഗ്യൂഷ്ട് അച്ചീവ്മെന്റ് അവാർഡും അലക്‌സിന് ലഭിച്ചിട്ടുണ്ട്.
ഇൻഫ്രാറെഡ് സെൻസറുകൾ വികസിപ്പിക്കുന്നതിനുള്ള ഐഎംഡിഎ അവാർഡ്, ഹരി ഓം ആശ്രമം വിക്രം സാരാഭായി അവാർഡ് (1987) എന്നിവയാണ് ലഭിച്ച മറ്റ് അവാർഡുകൾ.
2015 ൽ ആസ്ട്രോനോട്ടിക്കൽ സൊസൈറ്റി ഓഫ് ഇന്ത്യയുടെ ആര്യഭട്ട അവാർഡ് അദ്ദേഹത്തിന് ലഭിച്ചു.
ഇന്ത്യൻ നാഷണൽ അക്കാദമി ഓഫ് എഞ്ചിനീയറിംഗ് (INAE), നാഷണൽ അക്കാദമി ഓഫ് സയൻസ്, ഇന്ത്യ (NASI), ഇൻസ്‌റ്റിറ്റ്യൂഷൻ ഓഫ് ഇലക്ട്രോണിക്‌സ് ആൻഡ് ടെലികമ്മ്യൂണിക്കേഷൻ എഞ്ചിനീയറിംഗ്, ഇന്ത്യ (IETE) എന്നിവയുടെ ഫെലോയും, ഇൻസ്ട്രുമെന്റ് സൊസൈറ്റി ഓഫ് ഇന്ത്യയുടെയും എഎസ്ഐയുടെയും ആജീവനാന്ത അംഗവുമാണ് അലക്സ്.
ഒപ്റ്റിക്കൽ സൊസൈറ്റി ഓഫ് ഇന്ത്യയുടെ ഫെലോ ആയ അദ്ദേഹം 2010-2011 കാലയളവിൽ അതിന്റെ പ്രസിഡന്റായിരുന്നു.
ടി.കെ. കൃഷ്ണൻ ഇംഗ്ലീഷ് വിലാസം https://ml.wikipedia.org/wiki/T.
K._Krishnan ഇംഗ്ലീഷ് വിലാസം https://ml.wikipedia.org/wiki/M.
C._Abraham
ഒന്നും , നാലും കേരളനിയമസഭകളിൽ കുന്ദംകുളം നിയോജകമണ്ഡലത്തെ പ്രതിനിധീകരിച്ച ഒരു രാഷ്ട്രീയ നേതാവായിരുന്നു ടി.കെ. കൃഷ്ണൻ (27 ഡിസംബർ 1922 - 1980).
സി.പി.ഐ.എം. പ്രതിനിധിയായാണ് ഇദ്ദേഹം മൂന്നും നാലും കേരള നിയമസഭയിലേക്കെത്തിയത്.
മൂന്നാം കേരള നിയമസഭയിൽ നാട്ടിക മണ്ഡലത്തേയാണ് ഇദ്ദേഹം പ്രതിനിധീകരിച്ചത്.
1952-53, 1954-1956 കാലഘട്ടങ്ങളിൽ തിരുക്കൊച്ചി നിയമസഭയിൽ ഇദ്ദേഹം അംഗമായിരുന്നു.
പബ്ലിക് അക്കൗണ്ട് കമ്മിറ്റി (1973-74), എസ്റ്റിമേറ്റ് കമ്മിറ്റി (1967-68), അഷുറൻസ് കമ്മിറ്റി (1976-77), ലൈബ്രറി അഡ്‌വൈസറി കമ്മിറ്റി എന്നിവയുടെ ചെയർമാൻ.
1967-69 വരെ നിയമസഭയിൽ ഐക്യമുന്നണിയുടെ ചീഫ് വിപ്പ് എന്നീ നിലകളിലും ടി.കെ. കൃഷണൻ പ്രവർത്തിച്ചിരുന്നു.
പ്രസ് ട്രസ്റ്റ് ഓഫ് ഇന്ത്യയിലെ സബ് എഡിറ്ററുമായിരുന്നു ഇദ്ദേഹം.
1980-ൽ അന്തരിച്ചു.
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും പരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും 1977 കുന്നംകുളം നിയമസഭാമണ്ഡലം കെ.പി. വിശ്വനാഥൻ കോൺഗ്രസ് (ഐ.) ടി.കെ. കൃഷ്ണൻ സി.പി.എം. 1970 കുന്നംകുളം നിയമസഭാമണ്ഡലം ടി.കെ. കൃഷ്ണൻ സി.പി.എം. കെ.പി. വിശ്വനാഥൻ കോൺഗ്രസ് (ഐ.) 1967 നാട്ടിക നിയമസഭാമണ്ഡലം ടി.കെ. കൃഷ്ണൻ സി.പി.എം. കെ.കെ. വിശ്വനാഥൻ ഐ.എൻ.സി. 1965 കുന്നംകുളം നിയമസഭാമണ്ഡലം ടി.കെ. കൃഷ്ണൻ സി.പി.എം. എം.കെ. രാജ കോൺഗ്രസ് (ഐ.) 1960 കുന്നംകുളം നിയമസഭാമണ്ഡലം പി.ആർ. കൃഷ്ണൻ കോൺഗ്രസ് (ഐ.) ടി.കെ. കൃഷ്ണൻ സി.പി.ഐ. 1957 കുന്നംകുളം നിയമസഭാമണ്ഡലം ടി.കെ. കൃഷ്ണൻ സി.പി.ഐ. കെ.ഐ. വേലായുധൻ കോൺഗ്രസ് (ഐ.) അവലംബം
ടി.കെ. ഗോവിന്ദറാവു ഇംഗ്ലീഷ് വിലാസം https://ml.wikipedia.org/wiki/T.
K._Govinda_Rao
ആദ്യ മലയാളി ചലച്ചിത്രപിന്നണിഗായകനും പ്രശസ്ത കർണാടക സംഗീതജ്ഞനുമായിരുന്നു തൃപ്പൂണിത്തുറ കൃഷ്ണറാവു ഗോവിന്ദറാവു എന്ന ടി.കെ. ഗോവിന്ദറാവു (21 ഏപ്രിൽ 1929 - 18 സെപ്റ്റംബർ 2011).
പ്രമാണം:With T.K.Govinda Rao.jpg സ്റ്റേജിൽ ജീവിതരേഖ
ശുദ്ധമായ ഭാഗവസംഗീതത്തിന്റെ ഉപാസകനായിരുന്നു ഈ സംഗീതജ്ഞൻ.
തൃപ്പൂണിത്തുറ വടക്കേക്കോട്ട ചക്കാലമുട്ട് പള്ളിശ്ശേരിമഠത്തിൽ കൃഷ്ണറാവുവിന്റെയും കമലമ്മാളിന്റേയും മകനാണ്.
നിർമ്മല എന്ന ചിത്രത്തിലെ ശുഭലീല...
എന്ന ഗാനമാണ് ആദ്യമലയാളചലച്ചിത്രഗാനം പി. ലീലയോടൊപ്പം പാടിയ പാടുക പൂങ്കുയിലേ ...
ആണ് മലയാളത്തിലെ ആദ്യ യുഗ്മ ഗാനം.
മഹാകവി ജി.ശങ്കരക്കുറുപ്പിന്റെ വരികൾക്ക് പി.എസ്.ദിവാകർ ഈണമിട്ട ഈ ചിത്രത്തിൽ മാത്രമാണ് അദ്ദേഹം പാടിയത്.
പിന്നീട് മുസിരി സുബ്രഹ്മണ്യയ്യരുടെ ശിഷ്യനായി കർണാടക സംഗീതലോകത്തേക്കു തിരിഞ്ഞു.
ആകാശവാണി ഡൽഹി നിലയത്തിൽ ചീഫ് പ്രൊഡ്യൂസറായും മദ്രാസ് നിലത്തിൽ പ്രൊഡ്യൂസറായും പ്രവർത്തിച്ചിട്ടുണ്ട്.
ത്യാഗരാജ സ്വാമികൾ, മുത്തുസ്വാമി ദീക്ഷിതർ , ശ്യാമശാസ്ത്രികൾ എന്നിവരുടെ കൃതികളെല്ലാം സമാഹരിച്ച് ഗോവിന്ദ റാവു അതിന്റെ അർത്ഥത്തോടുകൂടി ഇംഗ്ലീഷിൽ പ്രസിദ്ധപ്പെടുത്തി.
സ്വാതിതിരുനാളിന്റെ നാനൂറോളം കൃതികളും സംഗീതലോകത്തിനായി അദ്ദേഹം  തയ്യാറാക്കിയിട്ടുണ്ട്.
കർണാടക സംഗീതം അതിന്റെ സാഹിത്യം മനസ്സിലാക്കി പാടണമെന്ന നിർബന്ധബുദ്ധി പുലർത്തിയിരുന്ന  ഗോവിന്ദ റാവു, അതിനായി അദ്ദേഹം ഗാനമന്ദിർ എന്ന ട്രസ്റ്റിനും രൂപം നൽകി.
2011 സെപ്റ്റംബർ 18 ന് തന്റെ 82-ആം വയസ്സിൽ ചെന്നൈയിൽ വച്ച് അദ്ദേഹം അന്തരിച്ചു.
പുരസ്കാരങ്ങൾ കേന്ദ്ര സംഗീത നാടക അക്കാദമി അവാർഡ് (1996) സംഗീത കലാനിധി -1999 അവലംബം
ടി.കെ. ജോസഫ് ഇംഗ്ലീഷ് വിലാസം https://ml.wikipedia.org/wiki/T.
K._Joseph
ചരിത്ര പണ്ഡിതനും ഗവേഷകനും നിരവധി ചരിത്ര പുസ്തകങ്ങളുടെ രചയിതാവുമാണ് ടി.കെ. ജോസഫ് (1885-1963).
കൊല്ലവർഷം 1060 (1885) മിഥുനം 9-ാം തീയതി ചെങ്ങന്നൂരിലെ ഒരു പുരാതന ക്രിസ്ത്യൻ കുടുംബമായ തേരകത്ത് ജനിച്ചു.
കോട്ടയം സി.എം.എസ്. കോളേജ് , തൃശ്ശി നാപ്പള്ളി സെന്റ് ജോസഫ്സ് കോളേജ്, തിരുവനന്തപുരം മഹാരാജാസ് കോളേജ് എന്നിവിടങ്ങളിൽ പഠിച്ച് അദ്ദേഹം ബി.എ., എൽ.ടി. പാസ്സായി.
ഗവൺമെന്റ് സർവ്വീസിൽ 1914-ൽ അദ്ധ്യാപകനായി പ്രവേശിച്ചു.
ഒടുവിൽ ഗവൺമെന്റ് അദ്ദേഹത്തെ യൂണിവേഴ്സിറ്റി പബ്ലിക്കേഷൻ വകുപ്പിൽ സൂപ്രണ്ടായി നിയമിച്ചു.
യൂണിവേഴ്സിറ്റിയിൽനിന്നും പ്രസിദ്ധീകരിച്ചുകൊണ്ടിരുന്ന ജേർണൽ ഓഫ് ഇന്ത്യൻ ഹിസ്റ്ററി' എന്ന ത്രൈമാസികത്തിന്റെ പത്രാധിപ സമിതിയിൽ അദ്ദേഹം അംഗമായിരുന്നു.
നസ്രാണി ദീപിക , മലയാള മനോരമ , ഭാഷാപോഷിണി മുതലായ ആനുകാലിക പ്രസിദ്ധീകരണങ്ങളിൽ ധാരാളം കവിതകളും, സമസ്യാപൂരണങ്ങളും അദ്ദേഹം എഴുതി.
ഗവേഷണമണ്ഡലത്തിൽ ശ്രദ്ധതിരിഞ്ഞതോടെ  സാഹിത്യപരമായ ലേഖനങ്ങളുടെ രചന നിർത്തി.
കൊല്ലത്തെ പുരാതന പള്ളി, കടമറ്റ ലിഖിതം, കൊച്ചിയിലെ പുരാണ വസ്തുക്കൾ, നിരണം കവികൾ, ക്നാനായിൽ തൊമ്മന്റെ ചെപ്പേട്, പാലിയും മലയാളവും, കടമറ്റം കുരിശ്, പറവൂർ പള്ളിയിലെ ലിഖിതം, കുറുവിലങ്ങാട് പള്ളി ലിഖിതം, മനുകുലാതിച്ച മംഗലം, വെളിനെല്ലൂരമ്പലം, ചേകോട്ടാശാൻ, കൊല്ലാടനെന്ന വൈദ്യൻ, മയ്യനാട്ടെ കുടുംബ ചരിത്രങ്ങൾ, നസ്രാണികൾുടെ ചെപ്പേടുകൾ, കടക്കരപ്പള്ളി,  എന്നിവ അദ്ദേഹത്തിന്റെ മനോരമയിൽ പ്രസിദ്ധീകരിച്ച ലേഖനങ്ങളാണ്.
പുരാവസ്തു വകുപ്പോ ചരിത്രകാരന്മാരോ മുൻപു കണ്ടിട്ടില്ലാത്ത കടമറ്റം പാലവി കുരിശ് , കുറവിലങ്ങാട്ടു ലിഖിതം , ചേന്ദമംഗലം യൂദ ലിഖിതങ്ങൾ , കൊടുങ്ങല്ലൂർ വട്ടശ്ശേരിക്കല്ല് , തെക്കൻ പറവൂർ ദിനാരം , കുറമ്പനാടം ചീന നാണയം തുടങ്ങിയ  പ്രധാന പൂർവവസ്തുക്കളെപ്പറ്റിയെല്ലാം ആദ്യ ലേഖനങ്ങൾ എഴുതിയത് ടി.കെ.ജോസഫായിരുന്നു.
മോഡേൺ റിവ്യൂ, ഇന്ത്യൻ ആന്റിക്വറി, ഏഷ്യാറ്റിക് സൊസൈറ്റി പേപ്പേഴ്‍സ്, ജേർണൽ ഓഫ് ഇന്ത്യൻ ഹിസ്റ്ററി തുടങ്ങിയ പ്രസിദ്ധീകരണങ്ങളിലും നിരവധി ലേഖനങ്ങൾ പ്രസിദ്ധീകരിച്ചു.
മലയാള സാങ്കേതിക പദങ്ങളുടെ നിർമ്മാണത്തിൽ ഏ.
ആർ. രാജരാജവർമ്മ , ഐ.സി. ചാക്കോ എന്നിവരുമായി സഹകരിച്ച് പ്രവർത്തിച്ചു.
മലയാളലിപി പരിഷ്കരിക്കണമെന്ന ആശയത്തിന്റെ ഉപജ്ഞാതാക്കളിൽ ഒരാളായിരുന്നു അദ്ദേഹം.
അനേകവർഷം അദ്ദേഹം പാഠ പുസ്തകക്കമ്മിറ്റിയിലും, പരീക്ഷാ ബോർഡിലും അംഗമായിരുന്നു.
തിരുവിതാംകൂർ യൂണിവേഴ്സിറ്റി പബ്ലിക്കേഷൻ ഡിപ്പാർട്ട്മെൻറിൽ സൂപ്രണ്ടായിരിക്കുമ്പോൾ റിട്ടയർ ചെയ്തു.
1963 മേയ് 8ാം തീയതി അന്തരിച്ചു.
കൃതികൾ മലബാർ നസ്രാണികളുടെ നാലു ചെപ്പേടുകൾ പാചീന ഇന്ത്യയിലെ ക്രിസ്തുമതപ്രചാരം തോമസ് കാനാ വൈദ്യുതീ വിലാസം ഈശ്വരസാക്ഷാൽക്കാരം ക്രിസ്തുമതസംഗീതം വാനവിലാസം സൂര്യസാമ്രാജ്യം Thalakkad Christian Inscription of about 800 AD with Facsimile Date of Bhaskara Ravi Varman, whogranted the Cochin Jewish Copper-Plates Mar Sabor and Mar Prodh, the Kadisas of 825 AD Asoka: A Review The Malabar Christian Copper Plates Six St. Thomses Of South India അവലംബം 1 2 ↑ മഹാച്ചരിത സംഗ്രഹ സാഗരം, പള്ളിപ്പാട്ട് കുഞ്ഞുകൃഷ്ണൻ ↑ http://campuslib.keralauniversity.ac.in/cgi-bin/koha/opac-detail.pl?biblionumber=74173 shelfbrowse_itemnumber=87400#shelfbrowser പുറം കണ്ണികൾ Malabar Christians and Their Ancient Documents മലങ്കര നസ്രാണികളുടെ നാലു ചെപ്പേടുകൾ-1925 ST. THOMAS IN SOUTH INDIA.
(Indian Antiquary A Journal Of Oriental Research Vol.57)
ടി.കെ. ജോൺ ഇംഗ്ലീഷ് വിലാസം https://ml.wikipedia.org/wiki/T.
K._John
നാടക നടൻ, സംവിധായകൻ, സംഘാടകൻ എന്നീ നിലകളിലെല്ലാം പ്രമുഖനായിരുന്നു ടി.കെ. ജോൺ (2017 ജൂൺ 11 - 1938) എന്ന ടി.കെ. ജോൺ മാളവിക.
വൈക്കം മാളവിക എന്ന പേരിൽ നാടക സമിതി നടത്തി.
അനായാസമായ സംഭാഷണശൈലിയും രംഗചലനങ്ങളുമാണ് ടി.കെ. ജോണിനെ മറ്റു നടന്മാരിൽനിന്നും വ്യത്യസ്തനാക്കുന്നത്.
കോട്ടയം ചെമ്മനത്തുകര തുരുത്തിക്കര വീട്ടിൽ ജനിച്ചു.
കാളിദാസ കലാകേന്ദ്രത്തിന്റെ ആദ്യനാടകമായ ഡോക്ടറിൽ പ്രധാന കഥാപാത്രമായ ഡോക്ടറായി വേഷമിട്ട് രംഗത്തെത്തി.
ഒ. മാധവൻ , പി.ജെ. ആന്റണി , തിലകൻ , കെ.പി. ഉമ്മർ , മണവാളൻ ജോസഫ് എന്നിവർക്കൊപ്പം നാടകരംഗത്ത് സജീവമായി.
കായംകുളം പീപ്പിൾസ്, ആറ്റിങ്ങൽ ദേശാഭിമാനി, കോട്ടയം നാഷണൽ, വൈക്കം ഗീതാഞ്ജലി, തുടങ്ങിയ നാടക സമിതികളിൽ പ്രവർത്തിച്ചു.
പിന്നീട് വൈക്കം കേന്ദ്രമാക്കി മാളവിക തിയറ്റേഴ്‌സ് ആരംഭിച്ചു.
ആദ്യനാടകമായ 'വെളിച്ചമേ നയിച്ചാലും' മുതൽ  നാൽപ്പതോളം നാടകങ്ങൾ സംവിധാനം ചെയ്യുകയും പ്രധാന വേഷത്തിൽ അഭിനയിക്കുകയും ചെയ്തു.
കന്മദം, മണിയറക്കള്ളൻ, വജ്രം, അരയന്നങ്ങളുടെ വീട് തുടങ്ങിയ സിനിമകളിലും ജോൺ അഭിനയിച്ചു.
വാർധക്യസഹജമായ അസുഖങ്ങളെ തുടർന്ന് 2017 ജൂൺ 11-ന് അന്തരിച്ചു.
അഭിനയിച്ച പ്രധാന നാടകങ്ങൾ ആത്മബലി ( എൻ.എൻ. പിള്ള ) അൾത്താര ( പൊൻകുന്നം വർക്കി ) ജനനീ ജന്മഭൂമി ( വൈക്കം ) കടൽപ്പാലം ( കെ.ടി. മുഹമ്മദ് ) മുത്തുച്ചിപ്പി ( കാളിദാസകലാകേന്ദ്രം ) തപസ്സ് ( സി.ജി. ഗോപിനാഥൻ ) കുരുതിക്കളം (സി.ജി. ഗോപിനാഥൻ) ബ്രഹ്മാസ്ത്രം(സി.ജി. ഗോപിനാഥൻ) മോചനം നാളെ (ആറ്റിങ്ങൽ ദേശാഭിമാനി) അഗ്‌നിപുത്രി ( എസ്.എൽ. പുരം ) സത്രം ( എസ്.എൽ. പുരം ) പുരസ്കാരങ്ങൾ എസ്.എൽ.പുരം സദാനന്ദൻ പുരസ്‌കാരം (സംസ്ഥാന സർക്കാർ) കേരള സംഗീത നാടക അക്കാദമി ഫെല്ലോഷിപ്പ് ഗുരുപൂജ പുരസ്‌കാരം(രണ്ട് പ്രാവശ്യം) ആർട്ടിസ്റ്റ് കേശവൻപുരസ്‌കാരം അവലംബം ↑ ↑ {{ cite news }} : Check date values in: | date= ( help ) ↑ ↑
ടി.കെ. ചന്തൻ ഇംഗ്ലീഷ് വിലാസം https://ml.wikipedia.org/wiki/T.
K._Chandan
വടക്കേ മലബാറിലെ ഒരു പ്രധാന കർഷക തൊഴിലാളി സംഘാടകനായിരുന്നു ടി. കെ. ചന്തൻ .
ഞാണങ്കൈ രാമന്റെയും ചിരുതയുടെയും മകനായി 1921 ഒക്ടോബർ 20-ന് ആണ് ടി.കെ. ചന്തൻ ജനിച്ചത് .
കാസർഗോഡ് ജില്ലയിൽ ചെറുവത്തൂരിനടുത്തുള്ള തിമിരിയായിരുന്നു അദ്ദേഹത്തിന്റെ ജന്മദേശം.
ചീമേനിയിൽ നടന്ന തോൽ വിറക് സമരത്തിന് സുബ്രഹ്മണ്യൻ തിരുമുമ്പിനോടൊപ്പം നേതൃത്വം നൽകിയത് ടി. കെ. ചന്തൻ ആയിരുന്നു .
1946 -ൽ കരിവെള്ളൂരിൽ നെല്ല് പിടിച്ചെടുക്കൽ സമരത്തിൽ പങ്കെടുത്തതിനെ തുടർന്ന് 1948 വരെ വെല്ലൂർ ജയിലിലലടച്ചു.
ചീമേനി , തിമിരി , കൊടക്കാട് എന്നിവിടങ്ങളിൽ കർഷകസംഘവും, കമ്മ്യൂണിസ്റ്റു് പാർട്ടിയും കെട്ടിപടുക്കുന്നതിൽ പ്രധാന പങ്കു വഹിച്ചു.
1964-ൽ കമ്മ്യൂണിസ്റ്റു് പാർട്ടി പിളർന്നപ്പോൾ മാർക്സിസ്റ്റു് പാർട്ടിയോടൊപ്പം നിലകൊണ്ടു.
കേരളത്തിലെ നാലാം നിയമസഭയിൽ, കാസർഗോഡ് ജില്ലയിലെ നീലേശ്വരം മണ്ഡലത്തിൽ 1973 ജനുവരി 23ന് നടന്ന ഉപതെരെഞ്ഞെടുപ്പിൽ സി.പി.ഐ.(എം) സ്ഥാനാർത്ഥിയായി മൽസരിച്ച് ജയിച്ചിരുന്നു.
കയ്യൂർ ചീമേനി ഗ്രാമപഞ്ചായത്തിന്റെ മുൻ പ്രസിഡണ്ടായിരുന്നു.
സി.പി.ഐ.(എം) കാസർഗോഡ് ജില്ലാക്കമ്മിറ്റി അംഗമായിരുന്നു.
1989 മാർച്ച് 23-ന് അന്തരിച്ചു.
ടി.കെ. അബ്ദു ഇംഗ്ലീഷ് വിലാസം https://ml.wikipedia.org/wiki/T.
_Abdu
പ്രമുഖനായ സി.പി.ഐ.എം നേതാവും നിയമസഭാ സാമാജികനുമായിരുന്നു ടി.കെ. അബ്ദു (06 ഫെബ്രുവരി 1920 - 16 മാർച്ച് 1992).
അഞ്ചും ആറും ഏഴും കേരള നിയമസഭകളിൽ വടക്കേക്കര മണ്ഡലത്തിൽ നിന്നുള്ള അംഗമായിരുന്നു.
കോയക്കുട്ടി ഹാജിയുടെയും ഹാജിറയുടെയും മകനാണ്.
പത്ത് വരെ പഠിച്ചു.
കർഷക തൊഴിലാളികളെ സംഘടിപ്പിച്ച് പൊതുരംഗത്ത് സജീവമായി.
കർഷക സംഘം വൈസ് പ്രസിഡന്റ്, സി.പി.ഐ.എം ജില്ലാ കമ്മിറ്റി അംഗമായും പ്രവർത്തിച്ചു.
ബീഡി തൊഴിലാളികളെ സംഘടിപ്പിക്കുന്നതിനും കിസാൻ ഫ്രണ്ടിന്റെ മുൻ നിരയിലും പ്രവർത്തിച്ചു.
മൂന്നു വർഷത്തോളം തടവിലായി.
അവലംബം ↑ http://www.niyamasabha.org/codes/members/m002.htm
ടി.കെ. കൊച്ചുനാരായണൻ ഇംഗ്ലീഷ് വിലാസം https://ml.wikipedia.org/wiki/T.
K._Kochunarayanan
ഭാഷ ഇൻസ്റ്റിറ്റ്യൂട്ട് മുൻ അസിസ്റ്റന്റ് ഡയറക്ടറും വൈലോപ്പള്ളി സംസ്‌കൃതിഭവന്റെ ആദ്യ വൈസ് ചെയർമാനും കേരള വിജ്ഞാനകോശത്തിന്റെ എഡിറ്ററും പ്രമുഖ ശാസ്ത്രസാഹിത്യകാരനും ആയിരുന്നു ടി. കെ. കൊച്ചുനാരായണൻ (1945 - 21 ഓഗസ്റ്റ് 2024).
ഭരത് ഗോപി സംവിധാനം ചെയ്ത 'ഞാറ്റടി' എന്ന സിനിമയുടെ തിരക്കഥ രചിച്ചതും ഇദ്ദേഹമാണ്.
1945 ൽ പാലക്കാട് ജില്ലയിലെ ഒറ്റപ്പാലത്ത് ആലങ്ങാട് ജനനം.
നിരവധി ഗണിതശാസ്ത്ര പുസ്തകങ്ങളടക്കം അൻപതോളം വൈജ്ഞാനിക പുസ്തകങ്ങളുടെ രചയിതാവാണ്. 'ചീറാപ്പു കഥകൾ' എന്ന ചെറുകഥാ സമാഹാരവും പ്രസിദ്ധീകരിച്ചിട്ടുണ്ട്.
ധാരാളം വൈജ്ഞാനിക പരമ്പരകളും പരിപാടികളും ഡോക്യുമെന്ററികളും ദൂരദർശനിലൂടെ അവതരിപ്പിച്ചത് ഏറെ ശ്രദ്ധിക്കപ്പെട്ടിരുന്നു.
കേരള ശാസ്ത്ര സാഹിത്യ പരിഷത്തിന്റെ സംസ്ഥാന നിർവ്വാഹക സമിതി അംഗവും തിരുവനന്തപുരം ജില്ലാ സെക്രട്ടറിയും ആയിരുന്നു.
സി-ഡിറ്റിൽ വിഷ്വൽ കമ്മ്യൂണിക്കേഷൻ ഡിവിഷൻ ഹെഡ്ഡായും ജനകീയാസൂത്രണ പ്രസ്ഥാനത്തിന്റെ മീഡിയ സംഘാടകനായും പ്രവർത്തിച്ചു.
പി.ടി. ഭാസ്‌കരപ്പണിക്കാരോടൊപ്പം വിശ്വവിജ്ഞാന കോശത്തിലും പ്രവർത്തിച്ചു.
മാനവീയം ഡോക്യൂമെറ്റേഷൻ നിർവഹിച്ചു.
ദൃശ്യമാധ്യമ രംഗത്ത്
ദൂരദർശനും സി-ഡിറ്റും തുടങ്ങിയ കാലഘട്ടങ്ങളിൽ ദൃശ്യമാധ്യമ രംഗത്ത് കൊച്ചുനാരായണൻ നടത്തിയ ഇടപെടലുകൾ അവയ്ക്കു ദിശാബോധം പകർന്നു.
ധാരാളം വൈജ്ഞാനികപരമ്പരകളും പരിപാടികളും ഡോക്യുമെന്ററികളും ദൂരദർശനിലൂടെ അവതരിപ്പിച്ചത് ശ്രദ്ധിക്കപ്പെട്ടിരുന്നു.
ദീർഘകാലം ഏഷ്യാനെറ്റിൽ സംപ്രേഷണം ചെയ്ത കരിയർ ഗൈഡൻസ് പരമ്പര വഴികാട്ടി, പാഠ്യപദ്ധതിപരിഷ്ക്കാരം പരിചയപ്പെടുത്തിയ പരിശീലനപരമ്പരകളായ കറുക, പഠനം പാൽപ്പായസം, കൃഷിപദ്ധതി പരിചയപ്പെടുത്തിയ കഞ്ഞിക്കുഴിയുടെ വിജയഗാഥ, കേരളത്തിലെ പുഴകളെപ്പറ്റിയുള്ള ഒഴുക്കിന്റെ അശാന്തത, ലോകത്തെ പ്രശസ്തഗണിതജ്ഞനായ ജോർജ്ജ് ഗീവർഗ്ഗീസ് ജോസഫിലൂടെ മധ്യകാലകേരളത്തിലെ ഗണിതപാരമ്പര്യം മലയാളികൾക്കു പരിചയപ്പെടുത്തിയ വിൻഡോസ് റ്റു ദ് ഈസ്റ്റ് തുടങ്ങി ഒട്ടേറെ ടെലിവിഷൻ പരിപാടികളും ഡോക്യുമെന്ററികളും അദ്ദേഹത്തിന്റേതായുണ്ട്.
ദൂരദർശനുവേണ്ടി വി.കെ.എനെ ഇന്റർവ്യൂ ചെയ്തതും സാഹിത്യ രംഗത്തെ അക്കാലത്തെ സുപ്രധാന സംഭവമായി.
കൃതികൾ കണക്ക് എരിവും പുളിയും ചീരാപ്പ് കഥകൾ(ചെറുകഥാസമാഹാരം) ഉയരങ്ങളിലെ നോക്കുകുത്തി ഗണിതം ഉത്സവമാക്കാം ഹൈസ്കൂൾ സചിത്ര ദ്വിഭാഷ ഗണിത നിഘണ്ടു ക്വിസ് അറിവ് പോൾ എർദേസ് ഐതിഹാസിക ഗണിത തീർഥാടകൻ അസാധാരണ ഗണിതക്വിസ് ഗണിതം രസിക്കാം പഠിക്കാം പത്തു പത്തുകൾ 101 കുസൃതിക്കണക്കുകൾ അവലംബം ↑ {{ cite web }} : Check | url= value ( help ) ; Check date values in: | access-date= and | date= ( help ) ↑ https://www.deshabhimani.com/news/kerala/obit-t-k-kochunarayanan/1132918
ടി.കെ. ദിവാകരൻ ഇംഗ്ലീഷ് വിലാസം https://ml.wikipedia.org/wiki/T.
_Divakaran ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
കേരളത്തിലെ രാഷ്ട്രീയനേതാവും മുൻ പൊതുമരാമത്തുവകുപ്പ് മന്ത്രിയും റവലൂഷണറി സോഷ്യലിസ്റ്റ് പാർട്ടി (ആർ.എസ്.പി.) യുടെ സമുന്നത നേതാക്കളിൽ ഒരാളുമായിരുന്നു ടി.കെ. ദിവാകരൻ ( ജീവിതകാലം: 5 ഡിസംബർ 1920 - 19 ജനുവരി 1976).
കൃഷ്ണന്റെയും നാണിയുടെയും മകനായി കൊല്ലത്ത് ജനിച്ചു.
ഹൈസ്കൂൾ വിദ്യാഭ്യാസത്തിനുശേഷം കൊല്ലം ലേബർ യൂണിയൻ ഓഫീസിൽ ക്ലാർക്കായി ജോലിയിൽ പ്രവേശിച്ചു.
ഇതോടെ തൊഴിലാളി-രാഷ്ട്രീയ രംഗത്ത് സജീവമായി പ്രവർത്തിച്ചുതുടങ്ങി.
കൊല്ലത്തെ തൊഴിലാളിപ്രസ്ഥാനത്തെ ശക്തിപ്പെടുത്തുന്നതിൽ എൻ. ശ്രീകണ്ഠൻ നായർ , കണ്ണന്തോടത്ത് ജനാർദനൻ നായർ എന്നിവർക്കൊപ്പം ടി.കെ. ദിവാകരനും നിർണായക പങ്കുവഹിച്ചു.
1938-ൽ തിരുവിതാംകൂർ സ്റ്റേറ്റ് കോൺഗ്രസ്സിൽ ചേർന്നു.
സ്റ്റേറ്റ് കോൺഗ്രസ്സിന്റെ നേതൃത്വത്തിലുള്ള ഉത്തരവാദഭരണ പ്രക്ഷോഭത്തിൽ പങ്കെടുത്തതിന്റെ പേരിൽ പലതവണ ഇദ്ദേഹം ജയിൽശിക്ഷ അനുഭവിച്ചിട്ടുണ്ട്.
തിരുവിതാംകൂർ സ്റ്റേറ്റ് കോൺഗ്രസ്സിന്റെ പരമാധികാര സമിതിയായ എ.റ്റി.
സി.സി. യിലേക്കു തെരഞ്ഞെടുക്കപ്പെട്ടതോടെ സ്വാതന്ത്ര്യപ്രസ്ഥാനത്തിന്റെ മുന്നണിപ്പോരാളികളിൽ ഒരാളായി മാറി.
1940-കളുടെ തുടക്കത്തിൽ കമ്യൂണിസത്തെയും സോഷ്യലിസത്തെയും കുറിച്ചുള്ള ഗ്രന്ഥങ്ങളിലൂടെ ഇടതുപക്ഷ ചിന്താഗതി ടി.കെ. ദിവാകരനിൽ രൂഢമായി.
താമസിയാതെ ഇദ്ദേഹം കോൺഗ്രസ്സിലെ ഇടതുപക്ഷത്തിന്റെ നേതൃത്വനിരയിലേക്ക് ഉയർന്നു.
അഖില തിരുവിതാംകൂർ ട്രേഡ് യൂണിയൻ കോൺഗ്രസ് നിലവിൽവന്നപ്പോൾ ടി.കെ. ദിവാകരൻ ഉൾപ്പെട്ട കോൺഗ്രസ്സിലെ ഇടതുപക്ഷം അതുമായി ബന്ധപ്പെട്ടു പ്രവർത്തിച്ചു.
സ്വാതന്ത്ര്യലബ്ധിക്കുമുമ്പ് കോൺഗ്രസ് പാർട്ടിയുടെ പ്രവർത്തനങ്ങളിൽനിന്നു പിന്മാറിയ ഇദ്ദേഹം തുടർന്ന് ദേശീയ പ്രസ്ഥാനത്തിലെ സോഷ്യലിസ്റ്റുകാരുമായി ചേർന്നു പ്രവർത്തിച്ചു.
എന്നാൽ, 1947-നുശേഷം അഖിലേന്ത്യാ നേതൃത്വവുമായി തെറ്റിപ്പിരിഞ്ഞ കേരളത്തിലെ ഒരു വിഭാഗം പ്രവർത്തകർ ചേർന്ന് കേരളാ സോഷ്യലിസ്റ്റ് പാർട്ടി (കെ.എസ്.പി.) എന്ന പുതിയ കക്ഷിയുണ്ടാക്കിയപ്പോൾ അതിന്റെ സ്ഥാപക നേതാക്കളിൽ ഒരാളായിരുന്നു ടി.കെ. ദിവാകരൻ .
1948-ൽ പ്രായപൂർത്തി വോട്ടവകാശത്തിന്റെ അടിസ്ഥാനത്തിൽ നടന്ന ആദ്യത്തെ തെരഞ്ഞെടുപ്പിൽ കോൺഗ്രസ്സിലെ ആർ. ശങ്കറിനെതിരെ മത്സരിച്ചത് ടി.കെ. ദിവാകരനായിരുന്നു.
തെരഞ്ഞെടുപ്പിൽ ചെറിയ ഭൂരിപക്ഷത്തോടെ ആർ. ശങ്കർ വിജയിച്ചു.
ഈ തെരഞ്ഞെടുപ്പിനുശേഷമാണ് ടി.കെ. ദിവാകരൻ ഉൾപ്പെട്ട കെ.എസ്.പി.യിലെ ഒരു വിഭാഗം ആർ.എസ്.പി.യായി മാറിയത്.
1952-ൽ കൊല്ലത്തുനിന്ന് ആർ. ശങ്കറിനെതിരെ മത്സരിച്ച് വിജയിച്ചുകൊണ്ട് ടി.കെ. ആദ്യമായി തിരുക്കൊച്ചി നിയമസഭയിൽ അംഗമായി.
1952-ലെ തിരുക്കൊച്ചി നിയമസഭയിൽ പ്രതിപക്ഷത്തിന്റെ ഉപനേതാവായിരുന്നു ഇദ്ദേഹം.
പ്രശ്നങ്ങൾ നിയമസഭയുടെ ശ്രദ്ധയിൽപ്പെടുത്തുന്നതിലുള്ള പ്രാഗല്ഭ്യവും നിയമസഭാ നടപടിക്രമങ്ങളിലുള്ള അറിവും ഇദ്ദേഹത്തെ മികച്ച സാമാജികനാക്കി.
1954-ൽ വീണ്ടും കൊല്ലത്തെ പ്രതിനിധാനം ചെയ്ത് തിരുക്കൊച്ചി നിയമസഭയിലെത്തി.
1957-ലെ തെരഞ്ഞെടുപ്പുമായി ബന്ധപ്പെട്ട സീറ്റ് വിഭജനത്തിൽ കമ്യൂണിസ്റ്റ് പാർട്ടിയുമായുണ്ടായ തർക്കത്തെത്തുടർന്ന് ഐക്യമുന്നണിയിൽനിന്നു തെറ്റിപ്പിരിഞ്ഞ ആർ.എസ്.പി. ഒറ്റയ്ക്കു മത്സരിച്ചു.
ഈ തെരഞ്ഞെടുപ്പിൽ ടി.കെ. പരാജയപ്പെട്ടു.
പിന്നീട് 1962 മുതൽ 67 വരെ കൊല്ലം മുനിസിപ്പാലിറ്റിയുടെ ചെയർമാനായി ഇദ്ദേഹം സേവനമനുഷ്ഠിച്ചു.
ആർ.എസ്.പി.യും കമ്യൂണിസ്റ്റ് പാർട്ടിയും വീണ്ടും ഒന്നിച്ച 1967-ലെ തെരഞ്ഞെടുപ്പിൽ കൊല്ലത്തുനിന്നു വിജയിച്ച ഇദ്ദേഹം ഇ.
എം.എസ്സിന്റെ സപ്തകക്ഷി മന്ത്രിസഭയിൽ പൊതുമരാമത്തുവകുപ്പ് മന്ത്രിയായി.
എന്നാൽ മന്ത്രിസഭയിലെ പ്രമുഖ കക്ഷികളായ സി.പി.ഐ-യും സി.പി.എമ്മും തമ്മിലുള്ള ബന്ധം ശിഥിലമായതോടെ ഈ മന്ത്രിസഭ നിലംപതിച്ചു.
തുടർന്ന് സി. അച്യുതമേനോൻ മുഖ്യമന്ത്രിയായുള്ള മാർക്സിസ്റ്റിതര മന്ത്രിസഭ അധികാരത്തിൽ വന്നു.
ഈ മന്ത്രിസഭയ്ക്കു പിന്തുണ നല്കാൻ ആർ.എസ്.പി.യുടെ ദേശീയ നേതൃത്വം കേരളാ ഘടകത്തിന് അനുവാദം നല്കിയെങ്കിലും മന്ത്രിസഭയിൽ പങ്കാളിയാകുന്നതിനോട് വിയോജിപ്പായിരുന്നു.
അതിനാൽ മന്ത്രിസഭയിൽ ചേരാതെ നിയമസഭാ നേതാവായി ടി.കെ. ദിവാകരൻ പ്രവർത്തിച്ചു.
1970-ലെ തെരഞ്ഞെടുപ്പിനുശേഷം അധികാരത്തിൽ വന്ന അച്യുതമേനോൻ മന്ത്രിസഭയിൽ ഇദ്ദേഹം പൊതുമരാമത്തുവകുപ്പ് മന്ത്രിയായിരുന്നു.
1976 ജനു.19-ന് ടി.കെ. ദിവാകരൻ അന്തരിച്ചു.
കേരളത്തിലെ ഒരു പൊതു പ്രവർത്തകനും എട്ട്, പത്ത്, പതിനൊന്ന് നിയമ സഭകളിലെ അംഗവുമായിരുന്നു ബാബു ദിവാകരൻ (5 നവംബർ 1952).
പതിനൊന്നാം നിയമ സഭയിലെ നിയമ വകുപ്പ് മന്ത്രിയുമായ ബാബു ദിവാകരൻ മകനാണ്.
അവലംബം ↑ ↑ http://niyamasabha.org/codes/members/m144.htm കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ തങ്ങ%E0%B4%B3%E0%B5%8D%E2%80%8D_ദിവാകരൻ,_ടി.
കെ._(1920_-_76) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ടി.കെ. ദേവരാജൻ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മലയാളത്തിലെ പ്രമുഖനായ ശാസ്ത്രസാഹിത്യകാരനും പ്രഭാഷകനും.
എറണാകുളം ജില്ലയിലെ ആമ്പല്ലൂർ ഗ്രാമത്തിൽ 1960ൽ ജനനം.
ഗണിതശാസ്ത്രത്തിൽ ബിരുദാനന്തര ബിരുദം.
നക്ഷത്ര ദൂരങ്ങൾ തേടി, മലയാളിയും ശാസ്ത്രബോധവും, ജ്യോതിഷം - ശാസ്ത്രവും വിശ്വാസവും എന്നിവയാണ് പ്രധാന കൃതികൾ.
2013 - 14 വർഷത്തിൽ കേരള ശാസ്ത്രസാഹിത്യ പരിഷത്തിൻറെ ജനറൽ സെക്രട്ടറിയായിരുന്നു.
(2012) അവലംബം ↑
ഡി. കെ. സുരേഷ്
ഇന്ത്യയിലെ പതിനേഴാം ലോക്സഭയിലെ പാർലമെന്റ് അംഗമായിരുന്നു ദൊഡ്ഡാലഹള്ളി കെംപെഗൌഡ സുരേഷ് .
കർണാടകയിലെ ബാംഗ്ലൂർ റൂറൽ ലോക്സഭാമണ്ഡലത്തെ പ്രതിനിധീകരിച്ച അദ്ദേഹം ഇന്ത്യൻ നാഷണൽ കോൺഗ്രസ് രാഷ്ട്രീയ പാർട്ടിയിലെ അംഗമാണ്.
കർണാടക രാമനഗര ദൊഡ്ഡാലഹള്ളി കെംപെഗൌഡയുടെയും ഗൌരമ്മയുടെയും മകനായി ഡി. കെ. സുരേഷ് ജനിച്ചു.
മറ്റൊരു പ്രശസ്ത കോൺഗ്രസ് നേതാവും കർണാടക ഉപമുഖ്യമന്ത്രിയുമായ ഡി. കെ. ശിവകുമാറിന്റെ ഇളയ സഹോദരനാണ് അദ്ദേഹം.
സുരേഷ് ഹയർ സെക്കൻഡറി വരെ വിദ്യാഭ്യാസം നേടിയിട്ടുണ്ട്.
സുരേഷ് ഒരു കർഷകനും ബിസിനസുകാരനുമാണ്.
ഡി. കെ. സുരേഷ് മൂന്ന് തവണ എംപിയായി.
ബാംഗ്ലൂർ റൂറൽ ലോക്സഭാമണ്ഡലത്തിലെ സിറ്റിംഗ് എംപിയായ എച്ച്. ഡി. കുമാരസ്വാമിയുടെ രാജിക്ക് ശേഷം 2013 മെയ് 21 ന് നടന്ന ഉപതിരഞ്ഞെടുപ്പിൽ അദ്ദേഹം പതിനഞ്ചാം ലോക്സഭയിലേക്ക് തിരഞ്ഞെടുക്കപ്പെട്ടു.
വഹിച്ച സ്ഥാനങ്ങൾ # മുതൽ വരെ സ്ഥാനം 01 2013 2014 15-ാം ലോക്സഭ പതിനഞ്ചാം ലോക്സഭ അംഗം 02 2013 2014 ജലവിഭവ സമിതി അംഗം ഇതും കാണുക കവാടം: India പതിനഞ്ചാം ലോക്സഭ ഇന്ത്യയുടെ രാഷ്ട്രീയം ഇന്ത്യൻ പാർലമെന്റ് ഇന്ത്യാ ഗവൺമെന്റ് ഇന്ത്യൻ നാഷണൽ കോൺഗ്രസ് ബാംഗ്ലൂർ റൂറൽ ലോക്സഭാ മണ്ഡലം പരാമർശങ്ങൾ
ഫലകം:15th LS members from Karnataka ഫലകം:16th LS members from Karnataka
ഡി. ദാമോദരൻ പോറ്റി ഇംഗ്ലീഷ് വിലാസം https://ml.wikipedia.org/wiki/D.
_Damodaran_potti
കേരളത്തിലെ മുൻ നിയമസഭാ സ്പീക്കറും രാഷ്ട്രീയ പ്രവർത്തകനുമായിരുന്നു ഡി. ദാമോദരൻ പോറ്റി (മേയ് 1921 - 15 നവംബർ 2002).
തിരു - കൊച്ചി നിയമസഭയിലും രണ്ടും മൂന്നും കേരള നിയമസഭകളിലും അംഗമായിരുന്നു.
രണ്ടാം കേരള നിയമസഭയിൽ പി.എസ്.പി സ്ഥാനാർത്ഥിയായി കൊട്ടാരക്കര നിന്നും മൂന്നാം കേരള നിയമസഭയിൽ ചടയമംഗലത്തു നിന്ന് എസ്.എസ്.പി സ്ഥാനാർത്ഥിയായുമാണ് തെരഞ്ഞെടുക്കപ്പെട്ടത്.
ശ്രീമൂലം പ്രജാസഭയിൽ അംഗമായിരുന്ന കെ. ദാമോദരൻ പോറ്റിയുടെയും ആര്യാദേവിയുടെയും മകനായി കൊട്ടാരക്കരയിൽ ജനിച്ച ദാമോദരൻ പോറ്റി, പ്രശസ്ത സാഹിത്യകാരിയായിരുന്ന ലളിതാംബിക അന്തർജനത്തിന്റെ അനുജനായിരുന്നു.
കൊട്ടാരക്കരയിൽ സ്കൂൾ വിദ്യാഭ്യാസം പൂർത്തിയാക്കിയ ഇദ്ദേഹം ചങ്ങനാശ്ശേരി എസ്.ബി. കോളജ്, തിരുവനന്തപുരം ലോ കോളജ് എന്നിവിടങ്ങളിൽ പഠനം നടത്തി.
പഠനകാലത്തുതന്നെ രാഷ്ട്രീയത്തിൽ സജീവമായി പ്രവർത്തിച്ചു.
കേന്ദ്രസർക്കാർഉദ്യോഗം രാജിവച്ചാണ് ദാമോദരൻ പോറ്റി ക്വിറ്റ് ഇന്ത്യാ പ്രസ്ഥാനത്തിൽ പങ്കെടുത്തത്.
കോൺഗ്രസ്സിലൂടെ രാഷ്ട്രീയപ്രവർത്തനം ആരംഭിച്ച ദാമോദരൻ പോറ്റി പിന്നീട് പ്രജാ സോഷ്യലിസ്റ്റ് പാർട്ടിയിൽ (പി.എസ്.പി.) ചേർന്നു.
1954-ൽ തിരുവിതാംകൂർ-കൊച്ചി നിയമസഭയിലേക്കു തെരഞ്ഞെടുക്കപ്പെട്ടു.
1954 മാ.
24 മുതൽ 56 മാ.
23 വരെ സഭയുടെ ഡെപ്യൂട്ടി സ്പീക്കറായിരുന്നു.
1960-ൽ കേരള നിയമസഭയിലേക്കു തെരഞ്ഞെടുക്കപ്പെട്ട ഇദ്ദേഹം പട്ടം താണുപിള്ളയുടെ മന്ത്രിസഭയിൽ പൊതുമരാമത്തുവകുപ്പ് മന്ത്രിയായി (1960 ഫെ. 22 - സെപ്. 26).
തുടർന്നുവന്ന ആർ. ശങ്കർ മന്ത്രിസഭയിലും ഇദ്ദേഹമായിരുന്നു പൊതുമരാമത്തുവകുപ്പ് മന്ത്രി.
1967-ൽ വീണ്ടും നിയമസഭാംഗമായ ദാമോദരൻ പോറ്റിക്ക് സ്പീക്കർസ്ഥാനം ലഭിച്ചു (1967 മാ. 15 - 1970 ഒ. 21).
ട്രേഡ് യൂണിയൻ രംഗത്തും സജീവമായിരുന്ന ഇദ്ദേഹം പ്ലൈവുഡ് എംപ്ലോയീസ് യൂണിയൻ, ഹെഡ്ലോഡ് വർക്കേഴ്സ് യൂണിയൻ (കൊട്ടാരക്കര), മധ്യകേരള കാഷ്യൂ ഫാക്റ്ററി വർ ക്കേഴ്സ് യൂണിയൻ എന്നിവയുടെ പ്രസിഡന്റായി പ്രവർത്തിച്ചിരുന്നു.
കൂടാതെ, ലോക് കാര്യ ക്ഷേത്ര കമ്മിറ്റിയുടെ (കേരള ഘടകം) ചെയർമാൻ പദവിയും കേരള ഗ്രന്ഥശാലാ സംഘത്തിന്റെ വൈസ് ചെയർമാൻ പദവിയും വഹിച്ചിട്ടുണ്ട്.
20 വർഷത്തോളം സജീവ രാഷ്ട്രീയത്തിൽ നിന്ന് മാറിനിന്നു.
ഇക്കാലയളവിൽ അഖില ഭാരത അയ്യപ്പ സേവാസംഘം, തുഞ്ചൻ സ്മാരക സമിതി എന്നിവയിൽ പ്രവർത്തിച്ചിരുന്നു.
2002-ൽ ഇദ്ദേഹം അന്തരിച്ചു.
അവലംബം ↑ http://www.niyamasabha.org/codes/members/m134.htm
ഡി. പങ്കജാക്ഷ കുറുപ്പ്‌ ഈ ലേഖനം ഒരു അനാഥലേഖനമാണ് .